ОСНОВЕ ЕКОНОМИЈЕ

ЦИЉ И ЗАДАЦИ

Циљ:

Упознавање ученика са основним појмовима о привредном животу и о економским наукама које се њима баве. Стицање знања о друштвеној производњи, показатељима услова и резултата производње као и односима и правилностима робног система привређивања и функционисања тржишта.

Стицање знања о карактеристикама и правилностима репродукције робног произвођача. Упознавање ученика са основним облицима пласмана капитала и дохоцима који се јављају по основу тих пласмана. Упознавање са основним карактеристикама процеса репродукције у савременом друштву.

Задаци:

- оспособљавање ученика за разумевање услова настанка економских наука,

- упознавање са предметом изучавања политичке економије,

- савладавање основних појмова о друштвеној производњи,

- овладавање сазнањима о основним појмовима и законитостима робне производње и тржишта,

- оспособљавање ученика за разумевање природе робног произвођача, неопходних услова и процеса његовог репродуковања,

- стицање знања о расподели националног дохотка у савременој робној привреди као и о основним облицима капитала и дохоцима који се присвајају по основу њих,

- стицање знања о основним карактеристикама процеса друштвене репродукције као и о основним питањима друштвено-економског карактера привреде прелазног периода.

САДРЖАЈИ ПРОГРАМА

I РАЗРЕД   
(2 часа недељно, 74 часова годишње)

НАСТАНАК И РАЗВОЈ ЕКОНОМСКИХ НАУКА (6)

Основни појмови и схватања привредног живота у време настајања економских наука.

Карактеристике појединих економских наука у објашњавању појава у привредном животу.

Настајање и развој политичке економије као науке.

ПРОЦЕС ДРУШТВЕНЕ ПРОИЗВОДЊЕ КАО ПРЕДМЕТ ИЗУЧАВАЊА ПОЛИТИЧКЕ ЕКОНОМИЈЕ (12)

Појам производње (појам материјалне производње и појам друштвеног процеса производње).

Основни фактори производње

Техничка и друштвена страна процеса производње

Производне снаге и производни односи

Појмови и изрази којима се користи политичка економија

Појам начина производње и друштвено-економска формација

Основна обележја правилности и принципа привредног живота

ОСНОВНИ ПОЈМОВИ О ДРУШТВЕНОЈ ПРОИЗВОДЊИ (20)

**Нужност производње**

- Производња и људске потребе (појам и основна класификација људских потреба)

- Карактеристике производње у савременим условима. Подела рада, њени облици и значај за друштвено-економски развој

- Појам и основне карактеристике друштвене и техничке поделе рада

- Основне карактеристике поделе рада у савременим условима

**Сразмеран распоред друштвеног фонда рада на различите делатности**

- Појам укупног друштвеног фонда рада и његов распоред

**Друштвени бруто производ, друштвени производ и национални доходак**

- Друштвени бруто производ и друштвени производ

- Фактори који одређују обим друштвеног бруто производа

- Појам продуктивности рада и фактори који је одређују

- Појам интензивности рада и фактори који је одређују

- Појам националног дохотка и његова расподела

**Структура друштвеног бруто производа и његова расподела**

- Материјална структура друштвеног бруто производа

- Вредносна структура друштвеног бруто производа

- Наменска расподела друштвеног бруто производа

**Потребан производ, потребан рад и потребно радно време**

**Вишак производа, вишак рада и вишак радног времена**

**Друштвена репродукција и њени облици**

- Појам и облици друштвене репродукције

РОБНА ПРОИЗВОДЊА И ЊЕНЕ ЗАКОНИТОСТИ (32)

**Основни облици организовања друштвене производње**

- Појам и основне карактеристике натуралне и робне производње

- Услови настанка робне производње и њене опште карактеристике

**Роба и њена основна својства**

- Појам и карактеристике употребне вредности робе

- Појам и карактеристике вредности робе

- Појам и прометне вредности робе

**Тумачење вредности робе**

- Рад као суштина вредности робе

- Субјективна оцена корисности робе као њена вредност

- Двојаки карактер рада садржан у роби (индивидуални и друштвени рад; конкретан и апстрактан рад)

**Одређивање величине вредности робе**

- Појам, значај и фактори друштвено потребног радног времена

**Изражавање величине вредности робе**

- Појам, основне карактеристике и фактори који одређују прометну вредност робе

**Развој облика изражавања вредности робе**

- Суштина и основне карактеристике прометне вредности

- Фактори који одређују прометну вредност робе

- Прост, једноставан или случајан облик вредности

- Развијени или потпуни облик вредности

- Облик општег еквивалента

- Новчани облик вредности

**Настанак новца и његове основне функције**

**Метални, папирни и кредитни новац**

**Појам и фактори количине новца потребног у робном промету**

**Појам и основне карактеристике инфлације и дефлације**

**Појам и начин утврђивања паритета и појам девизног курса**

**Појам и основне карактеристике девалвације и ревалвације**

**Појам закона вредности као основне правилности система робне производње и његове опште карактеристике**

**Појам тржишне вредности и фактори који је одређују**

**Појам тржишне цене и механизам њеног формирања**

**Тржиште и механизам испољавања закона вредности**

II РАЗРЕД   
(2 часа недељно, 72 часова годишње)

РОБНИ ПРОИЗВОЂАЧ И ЊЕГОВА РЕПРОДУКЦИЈА (20)

- Појам робног произвођача

**Карактер фактора производње у робној привреди**

- Радна снага као роба

- Појам капитала

- Комбиновање чинилаца производње у савременом друштву (производна функција)

- Производња вредности и њене карактеристике у робној привреди

- Тајна настајања вишка вредности и његова суштина

**Појам и нужност акумулације у робној привреди**

- Појам акумулације капитала

- Акумулација капитала и органски cacтав капитала

- Облици акумулације капитала

- Појам обрта и кружног кретања фактора производње (капитала) у робној привреди

-Трошкови производње и цена коштања робног произвођача

- Различити мотиви пословања робног произвођача (профит, добит, доходак)

**Показатељи пословног успеха робног произвођача**

- Појам и суштина профита и профитне стопе

- Показатељи пословног успеха у условима савремене привреде

НАЦИОНАЛНИ ДОХОДАК КАО МАТЕРИЈАЛНА ОСНОВА РАСПОДЕЛЕ У САВРЕМЕНОЈ ПРИВРЕДИ (30)

**Различити својински облици и дохоци у савременој робној привреди**

**Најамнина као облик дохотка радничке класе**

- Суштина најамнине и облици плаћања радне снаге

- Утицај државе и колективних уговора на кретање најамнине

**Различити облици пласмана капитала и њихови дохоци**

**Индустријски капитал и индустријски профит**

- Присвајање профита од стране индустријских капиталиста

- Просечан профит као унутрашња правилност присвајања профита

- Екстра профит - присвајање профита од појединачног произвођача

**Трговачки капитал и трговачки профит**

- Појам, значај и функција трговачког капитала

- Карактер трговачког профита и начин његовог присвајања

- Трошкови промета, њихов карактер и начин надокнађивања

**Зајмовни капитал и камате**

- Појам и основне функције зајмовног капитала

- Камата као доходак од зајмовног капитала

- Банкарски капитал и банкарска добит

**Акцијски капитал и дивиденда**

- Појам и основне функције акцијског капитала

- Дивиденда као доходак од акцијског капитала

- Врсте и значај хартија од вредности

- Промет хартија од вредности

**Земљишни капитал и земљишна рента**

- Појам и основне карактеристике земљишног капитала

- Појам и суштина земљишне ренте

- Основни облици ренте у савременом друштву

ОСНОВНЕ КАРАКТЕРИСТИКЕ ПРОЦЕСА РЕПРОДУКЦИЈЕ У САВРЕМЕНОМ ДРУШТВУ (20)

**Основна обележја развоја савременог друштва у условима техничко-технолошке револуције**

- Настајање нове поделе рада

**Основне карактеристике производне и тржишне структуре савремене робне тржишне привреде**

- Концентрација и централизација капитала и производње

- Појам и основне карактеристике државног монополистичког капитализма

**Појам и основне карактеристике привреде прелазног периода**

- Основне карактеристике и захтеви високоразвијене технике и технологије савременог друштва

- Основне карактеристике и захтеви крупне капиталистичке робне привреде

- Карактеристике процеса подруштвљавања

- Појам и основне специфичности прелазног транзиционог периода

- Промене у економској структури савременог друштва и настајање мешовите привреде

- Карактеристике и правилности одвијања процеса друштвене репродукције у привреди прелазног (транзиционог) периода.

III РАЗРЕД   
(2 часа недељно, 72 часова годишње)

ПРЕДМЕТ ИЗУЧАВАЊА НАЦИОНАЛНЕ ЕКОНОМИЈЕ (3)

- Предмет изучавања националне (народне) економије

- Однос између макро и микро економских дисциплина

ПРИВРЕДНИ РАЗВОЈ (4)

- Појам привредног развоја

- Чиниоци привредног развоја

- Степен привредног развоја

- Друштвени производ и национални доходак

- Фактори раста друштвеног производа; непосредни и посредни

ПРИВРЕДНИ РАЗВОЈ СФРЈ (4)

- Динамика привредног развоја бивше Југославије

- Промене у структури друштвеног производа

РАЗВОЈ ПОЈЕДИНИХ ДЕЛАТНОСТИ ЈУГОСЛОВЕНСКЕ ПРИВРЕДЕ (11)

- Основне карактеристике индустријског развоја

- Индустријализација као основни метод привредног развоја

- Грански и регионални размештај индустрије

- Основне карактеристике развоја пољопривреде

- Појам и специфичности пољопривреде

- Мере аграрне политике

- Основне карактеристике развоја саобраћаја

- Развој трговине

- Развој осталих сектора привреде

- Регионални развој Југославије

РАЗВОЈНА ПОЛИТИКА И ИНВЕСТИЦИЈЕ (10)

- Појам, врсте и функције инвестиција

- Економска ефикасност инвестиција

- Основна обележја инвестиционе политике

- Структура инвестиција

ПРИВРЕДНИ СИСТЕМ (10)

- Развој привредног система Југославије

- Подручја привредног система

- Систем расподеле

- Кредитно-монетарни систем

- Фискални систем

- Систем економских односа са иностранством

ПРЕТПОСТАВКЕ РАЗВОЈА CP ЈУГОСЛАВИЈЕ (14)

- Величина и развојне претпоставке CP Југославије

- Становништво и радна снага као фактор привредног развоја

- Структура становништва

- Привредни ресурси и услови

- Енергетски извори и минерална богатства

- Капитал и тржиште капитала

- Производни фондови привреде

- Институционалне претпоставке развоја CP Југославије

ЕКОНОМСКА ПОЛИТИКА (10)

- Појам економске политике

- Елементи економске политике

- Врсте економске политике

- Краткорочна и дугорочна економска политика

- Систем и политика цена

- Инструменти и улога политике цена

- Фискална и монетарно-кредитна политика

- Спољнотрговинска политика

СОЦИЈАЛНИ РАЗВОЈ И ПОЛИТИКА (4)

- Појам и значај животног стандарда

- Показатељи животног стандарда

- Мере социјалне политике

АКТУЕЛНИ ПРОБЛЕМИ И ПРИОРИТЕТИ ПРИВРЕДНОГ РАЗВОЈА (6)

- Транзиција југословенске привреде

- Промена привредне структуре

- Промена привредног система

IV РАЗРЕД   
(2 часа недељно, 66 часа годишње)

ТЕОРИЈА МЕЂУНАРОДНЕ ТРГОВИНЕ (15)

- Улога спољног фактора у националној привреди

- Меркантилистички ставови о трговини

- Протекционистичке концепције међународне трговине

- Теорија апсолутних вредности Адама Смита

- Теорија компаративних предности Дејвида Рикарда (појам и извори компаративних предности, обим и користи од трговине)

- Хекшер-Олин-Семјуелсонов модел компаративних предности (основни елементи модела, правци и структура трговине и изједначавање цена робе и фактора производње на међународном тржишту)

- Модерне теорије међународне трговине

- Интра-индустријска трговина (појам, облици и проблеми мерења)

ТРГОВИНСКА ПОЛИТИКА (7)

- Облици заштите домаћег тржишта

- Аргументи за заштиту домаћег тржишта

- Ванцаринска заштита и неопретекционизам

- Подстицање извоза

ПЛАТНИ БИЛАНС (10)

- Појам и концепти платног биланса

- Врсте трансакција које се региструју у платном билансу

- Дефиниције неравнотеже платног биланса

- Пресецање платног биланса

- Финансирање или прилагођавање платног биланса

- Политика прилагођавања платног биланса

ДЕВИЗНИ КУРСЕВИ (7)

- Дефиниција и врсте девизних курсева

- Детерминанте девизних курсева

- Девизно тржиште

МЕЂУНАРОДНО КРЕТАЊЕ КАПИТАЛА (11)

- Облици међународног кретања капитала

- Међународно тржиште капитала

- Међународни монетарни систем

- Међународне финансијске организације

ИНСТИТУЦИОНАЛИЗАЦИЈА СВЕТСКЕ ПРИВРЕДЕ (7)

- Динамика и структура међународне размене

- Економске организације Уједињених нација

- Светска трговинска организација

- Остали облици институционализације међународне трговине

ИНТЕГРАЦИЈА СВЕТСКЕ ПРИВРЕДЕ (7)

- Европска унија

- Друге интеграције

- Транснационалне компаније у светској привреди

НАЧИН ОСТВАРИВАЊА ПРОГРАМА (УПУТСТВО)

У првом и другом разреду програма нагласак је на разликовању техничке и друштвене стране производње. Акценат тpe6a ставити на то како развој производних снага утиче на промену друштвених односа.

У делу који разматра друштвену производњу ученици треба да се упознају са основним појмовима о друштвеној производњи и репродукцији како би могли лакше да прате наставу из овог предмета.

У поглављу који разматра робну производњу и њене законитости ученици треба да се упознају са основним категоријама робне производње, као и са законом вредности и механизмом његовог испољавања. Посебан акценат треба ставити на анализу тржишта и механизам закона вредности који доводи до успостављања тржишне равнотеже.

У оквиру првог дела програма за други разред разматрана је проблематика репродукције индивидуалног произвођача при чему ученик треба да се упозна са карактером фактора производње у робној привреди, акумулацијом капитала са појмом обрта и кружног кретања фактора производње, са трошковима, ценом коштања и показатељима пословног успеха.

Овај део конституише садржаје који треба кроз наставни процес да омогуће ученицима разумевање начина на који закони робне производње регулишу репродукцију робног произвођача без обзира на облик својине.

Анализа у оквиру овог дела програма је увод у анализу доходака и њихових извора који се даје у другом делу. Ученик треба да се упозна са друштвено-економским карактером доходака у савременој робној производњи, са њиховим стицањем и расподелом, као и са неким питањима тржишне привреде.

Трећи део треба да упозна ученике са променама у друштвено-економској структури савременог друштва изазваним постојећом техничко-технолошком револуцијом - почев од промена у производњи и тржишној структури преко објашњења економске функције државе, па све до објашњења положаја радника у савременом друштву.

На тој основи ученици стичу неопходна знања о законима репродукције савременог друштва као мешовитог друштва са плурализмом својинских облика и доходака, при чему је нагласак на законитостима робне производње као одлучујућем фактору ефикасности привређивања.

У програму за предмет ОСНОВИ ЕКОНОМИЈЕ у току прве, друге године учења обухваћени су: основне економске категорије савремене робне привреде, основни економски закони и механизам робне производње, као и економска структура савременог друштва.

Програм предмета конципиран је према потреби сумирања претходно стечених знања и сагледавања квалитативно нових садржаја економске стварности наше земље. При изради програма водило се рачуна о психофизичким могућностима и узрасту ученика као и интересу ученика за економску стварност у којој живе и која је претпоставка за њихов будући рад и образовање.

Задатак остваривања програма је да ученике упути у објективно и стручно схватање економске и друштвене стварности у нашој земљи. Зато је неопходно стручно, педагошки и аргументовано интерпретирати наставне садржаје да би се остварили циљеви и задаци наставног програма.

Ученици треба да схвате објективно деловање закона тржишне привреде у нашим условима као и актуелне проблеме и приоритете развоја југословенске привреде у транзиционом периоду. Ученике треба упућивати на коришћење уџбеника и стручне литературе. Такође их треба мотивисати на логично закључивање и разумевање и активан однос у савладавању наставних садржаја. Систем рада са ученицима стога треба заснивати на савременој наставној методологији. Савладавање програмских садржаја треба остваривати у корелацији са осталим стручним предметима.

У глобалном и оперативним плановима наставник треба да одреди васпитне и образовне циљеве које жели да оствари реализацијом сваке наставне јединице. Наставник треба јасно да одреди систем, облик, метод, средства рада и припрему ученика за час.

У току остваривања програмских садржаја треба обухватити и све важне промене у економској стварности наше земље да би настава добијала што више у актуелности.

У четвртом разреду ученици се упознају са елементима међународне економије и међународних економских односа. Циљ је да најпре стекну основна знања која се односе на покретачке снаге међународне размене, њене облике, структуру и користи које земље имају од ње. Изложене теорије би требало да се презентирају што илустративније, уз давање једноставних бројчаних примера и задавањем задатака који су примерени знању математике ученика завршне године средње економске школе.

Питањима девизног курса и међународних финансија треба посветити једнако дужну пажњу, тим пре што су у данашње време међународна финансијска кретања вишеструко обимнија од размене робе. Коначно, обрадом питања институционализације и интеграције светске привреде ученици треба да се упознају са основним правилима и облицима, као и начином функционисања међународних економских односа.